
Clarificări Alchimice 


Întrebare: În munca de dezintegrare a Egoului, în Forja Aprinsă a lui 
Vulcan, un soț o imploră pe Mama sa Divină particulară și celălalt repetă, 
însă adresându-se întotdeauna propriei sale Mame. Se spune, totuși, că Ma- 
ma Divină particulară este cea însărcinată cu această funcţie, dar se pare că 
și Mama Divină a soțului sau a soției are o legătură. 


Răspuns: Ei bine, cine elimină agregatele psihologice, atât la bărbat cât 
și la femeie, în transa erotică, este forța electrică ce se generează în aceasta, 
şi care este rezultatul unirii polarităților sexuale ale lui și ale ei. Cum Stella 
Maris, Divina Mamă Kundalini în fiecare dintre noi, este acea Putere Înflă- 
cărată, electrică, ce susține Universul, unindu-se ambele polarități sexuale, 
cele două forţe electrice reprezentante, „exponente” ale Mamei Divine a fie- 
căruia dintre ei, formează o singură putere electrică. Astfel, deci, în Alchimie 
Mama Divină a lui își unește Focul cu cea a ei, și viceversa, pentru a forma 
un singur Foc, o unică putere electrică cu care se ard și se distrug toate ele- 
mentele infraumane pe care le purtăm în interiorul nostru. În plus, acea 
putere electrică este derivată din Divina Mamă Cosmică Universală. 


Ê. Este posibil ca într-un cuplu în care unul dintre parteneri practică 
o sexualitate normală în care se pierde intenţionat energia sexuală, celălalt 
soț să poată, dacă practică postulatele Sfintei Alchimii, să ajungă să-și tre- 
zească Focul Sacru? 


R. Da, da este posibil pentru că în faţa Legii fiecare este răspunzător de 
actele sale, și faptul că unul dintre soţi cooperează cu Alchimia și nu fornică, 

și face un supra efort pentru a-și realiza propria transmutare, are un mare 
merit înaintea Marii Legi. În plus, Mama Divină a acestui soț va interveni 
în faţa Legii Divine pentru ca să-i trezească Focul fiului sau fiicei sale. 


Î. Poate, atunci, acea persoană să trăiască toate procesele Iniţierii, să 
încarneze Cristosul etc. ? 


R. Totul, totul, dar este clar că-i va fi mult mai greu decât altei persoa- 
ne care este ajutată de către soțul său. 


Î. În acea situaţie în care în cuplu doar unul transmută energiile, ar 
putea, cel care trăiește Gnoza, să-și distrugă în Alchimie agregatele sale psi- 
hice fără s-o invoce cu verbul său pe Mama Divină și fără să pronunțe man- 
tra KRIM? 


R. Da, poate, deoarece dacă luăm în considerare că un celibatar, fără 
soț sau fără soție, poate elimina până la 50% din Ego pe baza sacrificiilor și 
rugăciunilor, cu atât mai mult un soț care face un efort pentru a-și trans- 
muta energiile, chiar dacă nu are sprijinul mantric al soțului sau soției 
sale, nici rugăciunile partenerului sau partenerei sale, dacă se foloseşte de 
actul amoros cu o mare forță de concentrare interioară, de rugăciune men- 
tală, ar putea să elimine agregatele psihice pe care le-a înțeles în prealabil. 


Ê În fapte, este diferit ca perechea să fie constituită din bărbatul gnos- 
tic sau din femeia gnostică sau viceversa, căci atunci când femeia este cea 
care vrea să facă realmente o muncă interioară și bărbatul nu vrea, există 
un risc ce în cazul contrar nu există: riscul ca ea să rămână însărcinată. 
Cum trebuie să acţioneze o femeie În acest sens? 


R. Ei bine, ideal este ca, în acest caz, femeia să vorbească cu soțul pen- 
tru a-l convinge să nu ejaculeze niciodată în interiorul ei, prin aceasta se 
evită acel risc și femeia profită de act până unde este posibil. Ajuns, deci, 
momentul ejaculării la soț atunci ea nu mai participă la actul sexual pen- 
tru ca el să ejaculeze în afara uterului feminin. Dacă aceasta nu este po- 
sibil, deşi a încercat, femeia trebuie să-și asume consecințele, adică, dacă 
vine un copil să-și vadă de sarcină și să continue să lucreze după naștere. 


Î. Pentru a evita această problemă, şi doar în acest caz, se poate re- 
comanda folosirea prezervativului? 


R. Nu, pentru că aceasta nu ar folosi Muncii Interioare. Nu ar exista 
conexiunea electrică necesară, între soț și soție, pentru ca Mama Divină 
să lucreze așa cum trebuie. 


Ê. Continuând cu acest caz: pentru cel care nu este interesat să-și trans- 
mute energiile, faptul de a trăi o relaţie sexuală în care partenerul încearcă 
să trăiască o sexualitate foarte diferită de a sa, poate să-i aducă vreo bul- 
versare psihologică? 


R. Prejudiciile sau problemele psihologice ce pot deriva dintr-o relație 
sexuală în care unul acceptă Tantra Yoga și celălalt nu, sunt probleme pe 
care trebuie să și le asume amândoi: cel care practică Tantra trebuie să-şi 
asume dificultatea pe care o reprezintă faptul de a avea o relație sexuală cu 
cineva care nu este interesat să rafineze actul amoros și căruia îi place să-și 
piardă energia creatoare; iar cel care nu vrea să accepte Tantra trebuie să-și 
asume de asemenea orice problemă psihologică ce derivă din acea relaţie, 
pentru că în mod cert aceasta va constitui un șoc psihologic. Cuplul este 
cel care va trebui să pună în discuţie dacă vor să trăiască acea viață sexuală 
separată, cu toate consecinţele ei, sau nu. 


Î. Dacă, de exemplu, întâlnim acest caz la un cuplu în care bărbatul este 
cel care nu este interesat să trăiască Tantra și acesta îi spune soției sale că în 
acele condiții el nu poate continua căsătoria, are ea dreptul să-și refacă viața? 


R. Da, dar nu trebuie să fie ea cea care ia iniţiativa. Acest lucru să-l 
facă bărbatul care nu vrea să continue căsătoria. Și în pofida acestui lucru, 
este important ca, înainte de a lua o astfel de decizie, ea să se roage o vreme, 
minimum un an, Spiritului Sfânt să pună în mintea și în inima soţului ei 
înțelegerea importanței de a trăi misterele sexuale. 


Ê Dacă S. sau Isis îşi pierd energiile în timpul săptămânii în care vor 
conduce Camera a Doua, chiar dacă este în mod inconștient într-un vis, 
prin poluție, sau involuntar în Alchimie, pot să oficieze? 


R. Dacă pierderea energiilor a avut loc cu 24 de ore înainte, nu; dacă 
a fost cu 72 de ore înainte sau mai mult, da. În primul caz, pentru a nu se 
suspenda R., este mai bine să se treacă responsabilitatea fratelui sau surorii 
care urmează la rând. 


Ê. Ce factori pot determina ca într-o anumită zi unul dintre parteneri 
să aibă un mare foc erotic, care să-i permită să prelungească magia actului 
amoros pentru mult timp, și în altă zi, poate în următoarea, abia să aibă foc? 


R. Pot fi mulți factori. Somnul este unul dintre factorii esențiali: corpul 
are nevoie de odihnă. Dacă nu se odihnește este foarte probabil ca în ziua 
următoare sistemul nervos al acestei persoane să nu funcţioneze corect și aceasta 
îi diminuează potența erotică. Alimentația este un alt factor: organismul care 
nu este suficient de bine alimentat nu poate produce potență și în consecință 
acest lucru influențează eficacitatea de a prelungi sau nu actul amoros. 
Atitudinile psihologice, faptul de a ne lăsa prinși psihologic de unele impresii 
din timpul zilei, și acele impresii generează tristețe, neliniște, anxietate, 
demoralizare, toate acestea evident se transformă într-un impediment pentru 
ca forța erotică să circule liber și persoana să poată opera cu ea în mod efi- 
cace. Astfel încât deci, atât alimentaţia, cât și somnul, cât și netransformarea 
impresiilor pot influența diminuarea calităţii potenței sexuale. 

Privitor la alimentaţie este important să citim capitolul Maestrului Samael 
din opera sa Misterul Înfloririi de Aur intitulat „Ritualul Pancatatava”, în care 
recomandă, în acord cu Tao al chinezilor, importanţa de a ști să echilibrăm 
alimentele în corp: cereale și semințe într-o zi, în altă zi peşte, în altă zi verdețuri 
și vegetale, în altă zi carne roșie, de exemplu, în altă zi carne de pasăre. Și toate 
acestea întotdeauna combinate cu un păbărel de vin pentru elementul aer, sau 
direct cu consumul de struguri ca desert în timpul alimentaţiei săptămânale. 

Este fără îndoială important ca persoana să nu aibă obiceiuri negative 
care să influențeze de asemenea pierderea forței sexuale, ca, de exemplu, 
fumatul. Fumătorii împătimiți au puţină forță sexuală pentru că aparatul 
respirator, neoxigenând bine corpul, nu transmite vitalitate organelor. Fără 
îndoială, și este de prisos să o spunem, că o persoană care se droghează 
nu va avea de asemenea o potență normală. Dependenţii de droguri ex- 
perimentează uneori o explozie sexuală când este vorba de droguri cum 
ar fi cocaina, dar aceasta va afecta încetul cu încetul creierul și-l va distruge; 
prin aceasta, în cele din urmă, persoana se transformă într-un bolnav men- 

tal şi într-un bolnav sexual. Trebuie să recomandăm în schimb, da, de 
exemplu, toate complexele de vitamine, să recomandăm toate stimulentele 
naturale, precum ginsengul, care este o plantă asiatică ce are mari proprie- 
tăți energizante și care acţionează și ca afrodisiac; ar trebui să recomandăm 
şi unele ciuperci ce există în Asia, care se vând în magazinele naturiste, și 
care sunt, să zicem, stimulente naturale ale vieţii sexuale. 


Î. Este posibil ca un bărbat, poate din cauza unor probleme foarte stre- 
sante, sau poate datorită vârstei, să nu aibă aproape deloc viaţă sexuală și 
nimic din ceea ce a încercat până acum să nu fi dat rezultate. Totuși, acum 
când e la modă Viagra, se întreabă dacă nu cumva ar putea fi aceasta soluția 
problemei sale. Ar f corect, din punct de vedere gnostic, să se ajute În aceste 
cazuri cu acest medicament? 


R. Aceasta este de sfătuit doar atunci când situația a devenit cronică, 
când un cuplu ce mergea bine, din cauza unor probleme de lipsă de irigație 
sanguină, probleme medicale, probleme psihologice sau psihopatologice, 
nu mai poate avea viață sexuală. Atunci trebuie să apeleze la medicul său 
pentru ca acesta să-i recomande o pastilă stimulantă, cum e Viagra. În acest 
caz s-ar putea folosi, numai în acest caz, pentru ca persoana să-și poată realiza 
practica sexuală, însă mai târziu să încerce să renunțe la acest medicament 
oficial pentru a funcționa în mod natural. 


Î. Atunci ingerarea acestui medicament nu este un act Împotriva naturii? 


R. Nu, pentru că ceea ce produce este doar stimularea forței sexuale. Ceea 
ce nu este corect, și ar fi un delict, este să utilizăm acea pastilă pentru a obține 
o potenţă sexuală cu care să alimentăm toate dorințele inferioare ale desfrâului 
și să fornicăm abundent. 

Însă repet: întotdeauna trebuie să căutăm alte soluţii naturale alterna- 
tive la Viagra, care să nu lase sechele și să nu aibă efecte secundare, și în 
zilele noastre există multe alternative pentru problemele de ordin sexual, 
care în realitate provin din vechile tradiții tantrice orientale. 


Î. Pe care aspect al Fiinţei îl putem implora să ne dea foc erotic pentru 


a lucra în Alchimie: pe Spiritul Sänt pe Lucifer, pe Magiciana Elemen- 
tală? Uneori Maestrul relaționează focul cu unul și alteori cu altul. 

R. Trebuie să înțelegem, înainte de toate, că rațiunea de a fi a focului 
sexual se găsește în Kether, pentru că Kether-ul este focul primordial care 
ne-a adus la existență. Suntem aici prin voința Kether-ului, prin voința 
Monadei. Și când se spune că Monada este cea care dirijează în profun- 
zimea intimă a fiecăruia dintre noi marea operă, este o realitate matematică 
și incontestabilă. 

Evident atunci am spune că ontologia forței sexuale, sau rațiunea de a 
fi a forței sexuale se află în Bătrânul Zilelor. Dar el o distribuie din sfera sa, 
care este foarte elevată, altor părți inferioare subordonate lui, ca, de exemplu, 
Lucifer, ca, de exemplu, Spiritul Sfânt, ca, de exemplu, Divina Magiciană 
Elementală, una dintre părțile divinei noastre Mame Interioare etc... 

Atunci, cui trebuie noi să-i cerem să ne dea forță sexuală? Putem într-o 
ocazie să-i solicităm acest lucru Mamei Divine, sau în timpul transei amo- 
roase să-i cerem lui Lucifer să se menţină întotdeauna activ în noi, sau prin 
intermediul rugăciunii să-l implorăm pe Spiritul Sfânt ca el să trimită întot- 
deauna această forță care vine de la Tatăl și s-o facă să ajungă până la noi. 

Trebuie să luăm în considerare de asemenea că atunci când se lucrează 
în Sahaja Maithuna se lucrează cu cheia care ne permite să ne eliberăm 
de Samsara, adică, de roata nașterilor și a morților și, în consecință, de 
Karma. Drept pentru care, în multe ocazii, Marea Lege văzând că discipo- 
lul are o datorie karmică şi nu o plătește, atunci îi întrerupe focul sexual, 
fie printr-o perioadă de boală, fie printr-o perioadă de criză morală etc., ast- 
fel încât să nu-i rămână alt remediu decât să plătească acea datorie karmi- 
că. Aceasta înseamnă că în multe cazuri ar trebui să solicităm Marii Legi să 
permită libera circulare a forței sexuale în noi pentru a lucra în a Noua Sferă. 


Ê Maestrul a recomandat practicarea Magiei Sexuale în timpul nopții, 
deoarece În obscuritate are loc orice gestație. Aceasta Înseamnă că cuplul 
trebuie să aibă dormitorul în penumbră când lucrează în Alchimie? 


R. În nici un caz, pentru că obscuritatea deja este implicită în natură 
de vreme ce în acest moment Soarele nu acționează asupra ei. Faptul că 
dormitorul este iluminat nu are nimic de-a face cu faptul că este sau nu 
întuneric. Este vorba, deci, de întunericul planetar, care există în acel mo- 
ment, la acea latitudine, și prin urmare faptul că cineva iluminează dor- 
mitorul, nu constituie nici un impediment pentru ca munca în Maithuna 
să se realizeze în acord cu canoanele stabilite. 


Î. Să presupunem un caz extrem: că misionarul își îndeplinește munca 
într-un loc îndepărtat, de exemplu, în nordul Finlandei, unde în timpul 
verii există foarte puţine ore de întuneric. Ce se întâmplă dacă nu poate 
lucra în această perioadă când soarele este absent? 


R. El ar trebui să încerce să profite de orele de întuneric și, dacă nu 
poate, în ultimă instanță trebuie să lucreze în a Noua Sferă dirijându-și 
munca exclusiv spre eliminarea defectelor psihologice. Faptul că se lucrează 
în timpul orelor diurne nu o împiedică pe Mama Divină să elimine Egoul. 
Ceea ce nu se poate este să fabricăm Corpurile Solare, aceasta nu; pentru 
aceasta este necesar să fim acoperiți de mantia întunecată a nopții. 


Î. Maestrul recomandă aurora pentru a lucra în Arcan, dar cât timp 
cuprinde aurora și ce se întâmplă dacă practica se prelungește și după ce 
aceasta s-a încheiat? 


R. Cu siguranță aurora este acea perioadă de timp care corespunde, 
aproximativ, celor două ore care preced revărsatul zorilor, răsăritul soarelui. 
Ideal este să facem practica sexuală în zori sau seara înainte de a dormi. 
Dacă din întâmplare, făcând practica în zori, aceasta se prelungeşte până 
se luminează de ziuă, nu se întâmplă nimic. În acest caz se recomandă să 
se înceapă întotdeauna cu transmutarea și mantrele, astfel încât lucrul asu- 
pra Egoului să-l facem în partea finală; în acest fel dacă se face ziuă nu e 
nici o problemă pentru că Eurile, cum am spus, se pot elimina chiar dacă 
soarele a răsărit deja. 


Ê Există vreo problemă dacă bărbatul stă o săptămână fără să-și trans- 
mute energiile, de exemplu, poate fi săptămâna În care soția sa este la 
menstruaţie? 


R. Nici o problemă. Dacă acel bărbat a avut o disciplină tantrică co- 
rectă, corpul poate rezista perfect o săptămână sau două sau mai multe 
fără să lucreze în Arcan. Dacă ar fi vreo problemă din cauză că acest bărbat 
poartă după sine de mulți ani, dinainte de căsătorie, situații cum ar fi eja- 
cularea precoce, vise erotice cu multă încărcătură sexuală care-l fac să aibă 
în mod constant poluții nocturne, atunci ar trebui să profite de acea săp- 
tămână în care soţia sa este la menstruație, pentru a-și face practicile de 

Pranayama și multe rugăciuni către Mama Divină și Spiritul Sfânt, pentru 
a nu-și pierde energia creatoare. 


Î. Ce elemente pot influența faptul că un cuplu nu primește Focul 
Sacru, în ciuda faptului că lucrează în Alchimie de mulți ani şi rafinează 
actul amoros? 


R. Pot influența multe elemente, multe circumstanțe. În primul rând 
acel cuplu, în fond, nu se iubește, și dacă nu există iubire Focul nu se tre- 
zește; trebuie să existe iubire, și iubire adevărată. În al doilea rând, poate 
influența faptul că nu se trăiește în profunzime al Treilea Factor (Sacri- 
ficiul) şi chiar dacă se rafinează actul amoros nu există merite suficiente 
pentru ca Spiritul Sfânt să trezească Focul Sacru în acel cuplul. În al treilea 
rând, poate influența și o situație karmică prin care Marea Lege îi cere 
acestui cuplu să plătească întâi o datorie karmică, pentru că în alte vremuri 
el sau ea au profanat mult sanctuarul lui Vulcan, adică, s-au dedicat mult 
lascivităţii, fornicării; acum Legea îi face să plătească prin așteptare și prin 
neliniștea de a nu avea Focul. 


Î. Din ceea ce ne spui, un element care ar influența în mare măsură 
accelerarea venirii Focului Sacru ar fi Sacrificiul pentru Umanitate, așa e? 


R. Al Treilea Factor este calul de bătaie al muncii noastre; în toate. 
De exemplu, un cuplu care duce o viață comodă, în care el are un loc de 
muncă stabil și ea trăiește în liniștea căminului, fără probleme economice, 
dar tot ceea ce fac pentru umanitate în nici un caz nu le strică planurile 
de vacanță, nici nu-i împiedică să-și schimbe mașina etc., este foarte posibil 
să lucreze în Alchimie mulți ani și să-și sublimeze munca dar fără să ajungă 
să trezească Focul. Cu siguranță acel cuplu ar avea nevoie să trăiască mai 
profund al Treilea Factor, să se străduiască mai mult, să plece în misiune 
să creeze grupuri gnostice, să dea învățătura în localități și orașe unde există 
oameni interesați, dar în care din cauza sau sărăciei din țara respectivă sau 
a distanţei la care se află, nu se găsește nimeni dispus să facă acest lucru. 

Reamintim că Focul urcă doar prin meritele inimii, mai ales prin me- 
ritele sacrificiului pentru semenii noștri. 


Ei ai 


